  Туспуктэм: Татьяна Пунгина Наталия Сильвестрова Удмуртилэн тӧроез Александр Бречалов 7-тӥ толсуре меӵак эфирын школаосын но нылпи садъёсын кышкыттэмлыкез радъян ужрадъёс сярысь вераз. «Нылпиослэн кышкыттэмлыксы, школаосын но нылпи садъёсын гинэ ӧвӧл, мукет интыосын но котьку нырысетӥ интыын. Со ӧре ми арысь аре тросгес коньдон висъяськом » Александр Бречалов, Удмуртилэн тӧроез 2022-тӥ арын дышетсконниосын кышкыттэмлыкез радъян понна 1 миллиардлэсь трос манет висъямын вал, 2023-тӥ арын – 2 миллиард пала.  «Коньдон охраналы, кышкыттэмлыклы, видеонаблюдение радъяы, тревожной кнопкаос пуктыны мынэ. Али 100 процентэз школаос утисько » Александр Бречалов, Удмуртилэн тӧроез Меӵак эфир дыръя элькунлэн тӧроез Брянскысь школаын ыбылӥськонын быремъёслэн ӵыжы-выжыоссылы куректэмзэ вераз.  « Быремъёслэн ӵыжы-выжыоссылы мур куректэмме верасько, сӧсырмыны сюремъёслы ӝоггес йӧнатскыны сӥзисько. Ми понна со тема туж секыт луэ » Александр Бречалов, Удмуртилэн тӧроез Александр Бречалов мерлыко огазеяськонъёсты, депутатъёсты, анай-атайёслэсь огазеяськонъёссэс нылпиослэн кышкыттэмлыксыя ужпумез чакласа возьыны куриз. Солэн верамезъя, та уж котыр ласянь быдэстӥськыны кулэ, со борды тӧрлыклы но анай-атайёслы итӥськыны кулэ. Ватсалом, Брянскысь школаын кык адями быриз, вить мурт сӧсырмиз. Тегъёс: нылпиос школаос нылписад кышкыттэмлык Удмуртия  